যশ দাশগুপ্ত

যশ দাশগুপ্ত (জন্ম: ১০ অক্টোবর ১৯৮৫) একজন ভারতীয় অভিনেতা, টেলিভিশন ব্যক্তিত্ব, প্রযোজক, রাজনীতিবিদ। তিনি প্রধানত বাংলা চলচ্চিত্র ও ধারাবাহিকে কাজ করেন। তিনি টেলিভিশনে তার কর্মজীবন শুরু করেন এবং ২০০৭ সালের পাগল প্রেমী দিয়ে বাংলা ও ২০২৩ সালে ইয়ারিয়ান ২ এর মাধ্যমে হিন্দি চলচ্চিত্রে আত্মপ্রকাশ করেন । বোঝেনা সে বোঝেনা (২০১৩-১৬) ধারাবাহিকের মাধ্যমে জনপ্রিয়তা পায়। ২০২৪ সালে তিনি সেন্টিমেন্টাল চলচ্চিত্রে মাধ্যমে প্রযোজক হিসেবে আত্মপ্রকাশ করেন। ২০১৪, ২০১৫ ও ২০২০ সালে তিনি ক্যালকাটা টাইমসের সবচেয়ে আকাঙ্ক্ষিত পুরুষদের তালিকায় তালিকাভুক্ত হন। যশ দাশগুপ্ত মুম্বাইয়ে স্থানান্তরিত হয়ে অভিনয়ের পেশাজীবন তৈরি করার জন্য নাট্য স্কুলে যোগদান করেন এবং ২০০৯ সালে টেলিভিশন শিল্পের অভিনেতা হিসেবে তিনি প্রথম অভিষেক ঘটান। যশ দাশগুপ্ত রোশন তানেজা ভারপ্রাপ্ত স্কুলে একটি অভিনয় কর্মশালায় অংশ নিয়েছিল এবং সেখানে কয়েকটি হিন্দি ধারাবাহিকে কাজ করে। তিনি ২০০৯ - ২০১২ পর্যন্ত হিন্দি ধারাবাহিকে কাজ করার পর তিনি ২০১৩ - ২০১৬ পর্যন্ত একটি বাংলা ধারাবাহিকে এ কাজ করেন। ধারাবাহিক গুলোর নাম হলো: ২০০৯ সালে কই আনে কো হাই, বন্দিনি, বাসেরা। ২০১০ সালে না আনা ইস দেস লাদো। ২০১২ সালে মাহিমা শানি দেভ কি, আদালত। ২০১৩ সালের বাংলা ধারাবাহিক টির নাম হলো বোঝেনা সে বোঝেনা। ২০১৬ সালে বোঝেনা সে বোঝেনা ধারাবাহিক টির সমাপ্তি ঘটার পর, ঐ একই বছরে গ্যাংস্টার সিনেমার মাধ্যমে যশ দাশগুপ্ত এর চলচ্চিত্রে অভিষেক ঘটে। ২০১৬ সালে শ্রী ভেঙ্কটেশ ফিল্মস গ্যাংস্টার সিনেমার মাধ্যমে যশ দাশগুপ্ত কে অভিষিক্ত করেন। এরপর, ধারাবাহিক ভাবে ২০১৭ সালে ওয়ান। ২০১৮ সালে টোটাল দাদাগিরি ও ফিদা। এবং ২০১৯ সালে আসে 'মন জানে না'।২০১৯ এই তার নাম না ঘোষিত হওয়া ফিল্মের শুটিং শুরু হয়। ২০২০ এ তার সিনেমা ' এস ও এস কলকাতা' মুক্তি পায়।২০২১ সালে 'ও মনে রে' নামে একটি মিউজিক ভিডিও এবং ২০২২ সালে 'চীনেবাদাম'সিনেমা মুক্তি পায়। এছাড়াও 'হারিয়ে গেলাম' নামে একটি মিউজিক ভিডিও যেটি বাংলাদেশের টিএম রেকর্ডস দ্বারা প্রযোজিত এবং সুরিন্দর ফিল্মসের তোকে ছাড়া বাঁচব না সিনেমা মুক্তি পায়। যশ দাশগুপ্ত জন্মগ্রহণ করেন বাবা দীপক দাশগুপ্ত এবং মা জয়তী দাশগুপ্তের ঘরে। তিনি তার বাবা-মায়ের একমাত্র সন্তান। শৈশবের সূচনালগ্নে তিনি তার বাবা-মার কাজের জন্য তাদের সাথে ভারতের সমস্ত অঞ্চলে ভ্রমণ করেন। তিনি দিল্লি ও মুম্বাইয়ের মত আরও বিভিন্ন স্থানে বসবাস করতেন, যার কারণে তাকে বিভিন্ন স্থান থেকে তার স্কুলে উপস্থিত থাকতে হত। তিনি জবলপুর থেকে স্নাতক ডিগ্রি অর্জন করেন। তিনি ভ্রমণ এবং ফটোগ্রাফি সম্পর্কে উৎসাহী। তিনি প্রকৃতির ফটোগ্রাফি করা সহ গাড়ি চালাতেও ভালোবাসেন। তিনি খেলাধুলা, বিশেষত দুঃসাহসিক ক্রীড়া ভালোবাসেন। তিনি তার ফিটনেস নিয়ে বর্তমানে বেশ সচেতন। শারীরিক প্রশিক্ষণ ও যোগব্যায়াম অনুশীলন করতে পছন্দ করেন। তিনি পশুপাখিকে খুব ভালোবাসেন। তার পোষা বিভিন্ন জাতের বিদেশি কুকুর রয়েছে। ২০২১ সালের বিধানসভা নির্বাচনে বিজেপির প্রার্থী হয়ে তিনি তৃণমূল প্রার্থীর থেকে ৪১ হাজার ভোটের ব্যবধানে চন্ডিতলা আসনে হেরেছেন। "Yash Dasgupta"। The Times of India। আইএসএসএন 0971-8257। ২০২৩-১০-২০ তারিখে মূল থেকে আর্কাইভ করা। সংগ্রহের তারিখ ২০২৪-০১-১৯।  "Sentimental-Madan Mitra: নায়িকার দজ্জাল বাবা থেকে পুলিশ কমিশনার; মুক্তি পেল মদন মিত্রের দ্বিতীয় ছবি"। Editorji। ২০২৪-০১-১৯ তারিখে মূল থেকে আর্কাইভ করা। সংগ্রহের তারিখ ২০২৪-০১-১৯।  "Calcutta Times Most Desirable Men 2015 - TOI Mobile - The Times of India Mobile Site" (ইংরেজি ভাষায়)। ২২ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৬।  "Calcutta Times Most Desirable Men 2014 - TOI Mobile | The Times of India Mobile Site" (ইংরেজি ভাষায়)। M.timesofindia.com। ২০২২-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৫-০৪-১৬।  "Yash Dasgupta of Laado fame takes comparisons with Dev in his stride" (ইংরেজি ভাষায়)। Timesofindia.indiatimes.com। ২০১৩-১২-২৬। ২০২৩-১০-০৩ তারিখে মূল থেকে আর্কাইভ করা। সংগ্রহের তারিখ ২০১৫-০৪-১৬।  "Yashh Dasgupta, aka Aranya Singha Roy, reveals his fitness regime - The Times of India" (ইংরেজি ভাষায়)। Timesofindia.indiatimes.com। ১৯৭০-০১-০১। ২০১৮-০১-২০ তারিখে মূল থেকে আর্কাইভ করা। সংগ্রহের তারিখ ২০১৫-০৪-১৬।  "For Yash Dasgupta, photography is passion and acting is life" (ইংরেজি ভাষায়)। Tellychakkar.com। ২০২২-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৫-০৪-১৬।  "Tolly celebs and their yoga route to wellness - The Times of India" (ইংরেজি ভাষায়)। ২৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৬।  Team, Tellychakkar। "Animals teach us about unconditional love: Yash Dasgupta on his new friend 'Happy'" (ইংরেজি ভাষায়)। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৬।  "When Yashh, aka, Aranya Singha Roy went Puja shopping with CT" (ইংরেজি ভাষায়)। Timesofindia.indiatimes.com। ১৯৭০-০১-০১। ২০১৮-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৫-০৪-১৬।  "কেউ হারলেন, কেউ আবির্ভাবেই করলেন বাজিমাৎ, দেখে নিন কেমন হল তারকা প্রার্থীদের ফল"। anandabazar.com। আনন্দবাজার। ৩ মে ২০২১। ৩ মে ২০২১ তারিখে মূল থেকে আর্কাইভ করা। সংগ্রহের তারিখ ৪ মে ২০২১।  "বিজেপির হয়ে হারার সিরিয়ালে এবার যশ দাশগুপ্ত"। যুগান্তর। ২ মে ২০২১। ২ জুন ২০২১ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  বাংলা চলচ্চিত্র প্রবেশদ্বার উইকিমিডিয়া কমন্সে যশ দাশগুপ্ত সংক্রান্ত মিডিয়া রয়েছে। ইন্টারনেট মুভি ডেটাবেজে যশ দাশগুপ্ত (ইংরেজি) ইন্সটাগ্রামে যশ দাশগুপ্ত ফেসবুকে যশ দাশগুপ্ত